wickkiey/tamil-wikipedia-markdown huggingface dataset:
# தாமல் கண்டலை சீனிவாசன்


**தாமல் கண்டலை சீனிவாசன்** 1933 (பிறப்பு 1933) ஒரு இந்திய சமூக சேவகரும், தொழிலதிபரும், பரோபகாரரும் சென்னை இந்து மிஷன் மருத்துவமனையின் இணை நிறுவனரும் ஆவார். பர்மாவிலிருந்து வந்த அகதிகளின் குழந்தைகளுக்காக 1940 ஆம் ஆண்டு நிறுவப்பட்ட வள்ளுவர் குருகுலம் என்ற கல்வி நிறுவனத்தின் செயலாளராகவும் உள்ளார். இது இன்றைய வள்ளுவர் குருகுலம் மேல்நிலைப் பள்ளியாக வளர்ந்துள்ளது. சமுதாயத்தில் இவரது பங்களிப்புக்காக, 2016 ஆம் ஆண்டில், இந்தியாவின் நான்காவது மிக உயர்ந்த விருதான பத்மசிறீ விருது வழங்கப்பட்டது.  

## சுயசரிதை
சீனிவாசன், 1933 ஆம் ஆண்டு அக்டோபர் 7 ஆம் தேதி, காஞ்சிபுரத்தில், இந்திய மாநிலமான தமிழ்நாட்டில் உள்ளூர் வழக்கறிஞரான டி.கே.வரதாச்சாரி என்பவருக்கு மகனாகப் பிறந்தார். சென்னை இலயோலா கல்லூரியில் பொருளாதாரத்தில் பட்டம் பெற்றார். அதன் பிறகு சென்னைப் பல்கலைக்கழகத்திலிருந்து வணிக நிர்வாகத்தில் முதுகலைப் பட்டம் பெற்றார். இதன் விளைவாக, வேலைக்குச் செல்வதற்கு பதிலாக, பெட்ரோலியம் மற்றும் அதிவேகமாக நுகரும் நுகர்வோர் பொருட்கள்]] துறைகளில் தனது சொந்த வியாபாரத்தை தொடங்கினார். பின்னர், சமூக சேவைக்காக தனது வணிகத்தை கைவிட்டதாக அறியப்படுகிறது. மேலும், டிசம்பர் 1982 இல், தாம்பரத்தில் உள்ள ஒரு கொட்டகையில், குறைந்த நிதி வசதி உள்ளவர்களுக்கு மருத்துவ உதவி வழங்குவதற்காக ஒரு பரோபகார முயற்சியைத் தொடங்கினார்.  
இந்த முயற்சி, பல ஆண்டுகளாக வளர்ந்து, தற்போதைய இந்து மிஷன் மருத்துவமனையாக வளர்ந்துள்ளது. இவர் மருத்துவமனையின் கௌரவ செயலாளராக தொடர்ந்து பணியாற்றுகிறார். டயாலிசிஸ் போன்ற மருத்துவ வசதிகள் ஏழை நோயாளிகளுக்கு US$4 செலவில் கிடைக்கின்றன. மேலும் மருத்துவமனை இலவச கண் புரை நோய் அறுவை சிகிச்சைகள், செயற்கை மற்றும் செவிப்புலன் கருவிகளை வழங்குவதாக அறியப்படுகிறது. இவர் பல சமூக, சுகாதார மற்றும் மத அமைப்புகளின் செயல்பாடுகளிலும் ஈடுபட்டுள்ளார்; ஆஸ்திக சமாஜம், திருநற்பணி அறக்கட்டளை, திருமலை மிஷன் மருத்துவமனை, ராணிப்பேட்டை, தேவராஜ சுவாமி கோயில், காஞ்சிபுரம், ஸ்ரீ காயத்திரி அறக்கட்டளை மற்றும் ஸ்ரீ கிருஷ்ணா அறக்கட்டளை - டிஸ்லெக்ஸியா பள்ளி ஆகியவை அவற்றில் சில. 2004இல் ஏற்பட்ட ஆழிப்பேரலையின் போது பாதிக்கப்பட்ட தமிழ்நாட்டு மக்களின் மறுவாழ்வுக்காக தங்குமிடங்களைக் கட்டியெழுப்பவும், சேதமடைந்த பள்ளிகளுக்கு தளபாடங்கள் மற்றும் ஆய்வக உபகரணங்களை வழங்கவும் பணியாற்றினார்.  

## விருதுகள்
நவஜீவன் புரஸ்கார் விருது (1999), பாரத் விகாஸ் பரிஷத்தின் சம்ஸ்கார ரத்னா (2004), டாக்டர் கே.வி. சரத் பாபு மெமோரியல் விஸ்டம் இன்டர்நேஷனல் விருது (2004) மற்றும் மெட்ராஸ் ரோட்டரி கிளப்பின் டாக்டர்.கே.வி திருவேங்கடம் ஹெல்த்கேர் விருது, கிழக்கு மற்றும் செட்டிநாடு பல்கலைக்கழகத்தின் செட்டிநாடு மருத்துவமனை மற்றும் ஆராய்ச்சி நிறுவனத்தின் விருது (2006) போன்ற பல விருதுகளைப் பெற்றவர். இந்திய அரசு இவருக்கு 2016 ஆம் ஆண்டு பத்மசிறீ விருதை வழங்கியது.  

## சொந்த வாழ்க்கை
சீனிவாசனுக்கு ஹேமா என்ற மனைவியும், தம்பதிக்கு இரண்டு மகன்களும் உள்ளனர். குடும்பம் சென்னையில் வசிக்கிறது.
# வளரும்பிரதேசம்

**வளரும்பிரதேசம்** (Growing Region) என்பது ஒரு குறிப்பிட்ட தாவர குழுமம் (அ) பயிர் வகை வேளாண்மை செய்ய ஏற்ற தட்பவெப்பநிலை மற்றும் மண் வளம் கொண்ட பகுதியைக் குறிப்பதாகும்.  

பெரும்பான்மையான பயிா்கள் ஒரு இடத்தில் மட்டும் பயிாிடப்படுவதில்லை. மாறாக அவை உலகின் பல்வேறு மாறுபட்ட (வேறுபட்ட) பகுதிகளில் பயிாிடப்படுகின்றன. இப்பகுதிகளில் பயிாிடுதல் அப்பகுதியின் பொிய அளவிலான தட்ப வெப்பநிலை அல்லது தனிப்பட்ட நுண் தட்பவெப்பநிலையால் செயல்படுத்தப்படுகிறது.  

வளா்ப்புப் பகுதிகள், தட்பவெப்பநிலை ஆதாரங்கள் ஆகியவை அப்பகுதியின் அட்ச ரேகையைப் பொறுத்து அமைகின்றன. இப்பகுதிகளை அமொிக்காவில் பொதுவாக "பெல்ட்ஸ்" (மண்டலங்கள்) என்று அழைப்பா்.  

பாரம்பாிய நிலையான பயிா் வகைகள் அதன் வளா்ப்புப் பகுதிகளோடு திடமான பண்பாட்டு இணக்கத்தன்மை கொண்டுள்ளன.  

## எடுத்துக்காட்டு
ஒரு குறிப்பிட்ட வேளாண்மை வளா்ப்புப் பகுதியில் தீவனப்பயிா்கள் பயிாிடுவதன் தேவை அப்பகுதியின் கால்நடை வளா்ப்பின் வரம்புக்குட்பட்டது.
# காபஸ்கா உணவு


**காபஸ்கா** (KAPUSKA ) என்பது பாரம்பரிய துருக்கிய துணை உணவாகும். இதன் பெயர் உருசிய மொழியில் முட்டைக்கோசு எனும் வார்த்தையிலிருந்து பெறப்பட்டதாகும். இந்த பெயர் இறக்குமதி செய்யப்பட்டிருந்தாலும், இந்த உணவு பொதுவாக உருசியாவிலும், கிழக்கு ஐரோப்பாவிலும் துருக்கிய உணவாகவே உள்ளது. துருக்கியின் பிரதேசங்களான துருஸ் மற்றும் கருங்கடலில் கபுஸ்கா பரவலாக அறியப்படுகிறது மற்றும் உட்கொள்ளப்படுகிறது.  

துருக்கியில் பல்வேறு வகைகளில் காபுஸ்கா சமைக்கப்படுகிறது: கொண்டைக் கடலை, புல்கர், அரிசி, ஆட்டுறைச்சி அல்லது மாட்டிறைச்சி, அல்லது காய்கறி.  

இது ஏழைகளுக்கு ஏற்ற உணவாக அறியப்படுகின்றது. துருக்கிய கவிஞர் ஃபெதி நாசி அவரது இரண்டாம் உலகப்போர் நினைவுகளை எழுதும் போது, அவர்கள் மிக விரும்பி உண்ட உணவாக கபுஸ்காவை குறிப்பிடுகின்றார்.
# ஈரோடு நேதாஜி காய்கறி மார்க்கெட்



**நேதாஜி தினசரி காய்கறி சந்தை ** (*Netaji Daily Vegetable Market*) இந்தியாவின் தமிழ்நாட்டிலுள்ள ஈரோடு மாநகரின் மையப்பகுதியில் அமைந்திருக்கும் ஒரு காய்கறிச் சந்தை ஆகும்.  

## வரலாறு
வியாபாரிகள் 1935 ஆம் ஆண்டு முதல் இப்பகுதியில் சிறிய காய்கறி கடைகளை நடத்தி வந்தனர். 1992 ஆம் ஆண்டு மாநகராட்சி இங்கு கடைகளை கட்டியது. ஆர்.கே.வி. சாலையில் செயல்பட்டு வரும் இச்சந்தையில் தினமும் 500 எண்ணிக்கைக்கும் மேற்பட்ட கடைகள் காய்கறிகள் மற்றும் பழங்களை இங்கு விற்பனை செய்கின்றன. வாகனங்கள் நிறுத்த போதிய இடமில்லாததால் அடிக்கடி போக்குவரத்து நெரிசல் ஏற்படுகிறது.  
தொடக்கத்தில் காய், கனிகள் உள்பட அனைத்து பொருட்களும் விற்கப்பட்டு வந்ததால் பொதுசந்தை என்று அழைக்கப்பட்டு வந்தது. தற்போது காய், கனிகள் மட்டுமே விற்கப்பட்டு வருகின்றன. சந்தை இடம்பெற்றுள்ள் இருபெருந்தெருக்களும் நேதாஜி சாலை என்றும், ஆர்.கே.வி. சாலை என்ற பெயர்களால் அழைக்கப்படுகின்றன.  

1935 ஆம் ஆண்டில் அப்போதை ஈரோடு நகராட்சியின் பொன்விழா கொண்டாட்டத்தின் போது மார்க்கெட்டிற்கு அருகில் மணிக்கூண்டு அப்போதைய கோவை கலெக்டராக இருந்து வந்த கோல்டுவொர்த் என்பவரால் அமைக்கப்பட்டது. இந்த மணிக்கூண்டு மார்க்கெட்டிற்கு வரும் வியாபாரிகளுக்கும், பொதுமக்களுக்கும் நேரம் தெரிந்து கொள்ள வசதியாக இருந்துள்ளது.  

ஈரோடு நேதாஜி காய்கறி சந்தை ₹ 29.85 கோடியில் நவீனப்படுத்தப்பட்டு வருகிறது.
# லார்ட் ஆஃப் தி ஃபிலைசு

**லார்ட் ஆஃப் தி ஃபிலைசு** (Lord of the Flies) என்பது நோபல் பரிசு வென்ற ஆங்கில எழுத்தாளர், வில்லியம் கோல்டிங்கால், 1954 ஆம் ஆண்டு எழுதப்பட்ட புதினமாகும். இப்புத்தகமானது ஓர் தனித் தீவில் மாட்டிக்கொண்ட பிரிட்டன் குழந்தைகள் குழு பற்றியும் மற்றும் அவர்கள் தங்களை எப்படி வழிநடத்திக் கொண்டார்கள் என்பதைப் பற்றி கூறுகிறது.  

## பின்புலம்
1954 இல் வெளியிடப்பட்ட லார்ட் ஆஃப் தி ஃபிலைசு, கோல்டிங்கின் முதல் புதினம் ஆகும். இது 1955 இன் துவக்கத்தில் பெரிய அளவில் வரவேற்பு பெறாவிட்டாலும், நாளடைவில் சிறந்த விற்பனை நூல்களின் பட்டியலில் சேர்ந்த்தது.
# ஊராட்சி ஒன்றிய நடுநிலைப்பள்ளி, கீழப்பாலையூர்

**'ஊராட்சி ஒன்றிய நடுநிலைப்பள்ளி, கீழப்பாலையூர்** (*Panchayat Union Middle School, Keezhapalaiyur*) இந்தியாவின் தமிழ்நாடு மாநிலத்தில் கடலூர் மாவட்டம், கம்மாபுரம் ஊராட்சி ஒன்றியத்தில் உள்ளது. கீழப்பாலையூர் ஊராட்சி ஒன்றிய நடுநிலைப் பள்ளியில் 110 மாணவர்கள் படிக்கிறார்கள். முப்பது கணினிகளுடன் அதி நவீன ஆய்வகம்; குளிர்சாதன வசதி செய்யப்பட்ட வகுப்பறைகள், வகுப்பறைகளில் திரும்பிய பக்கமெல்லாம் வண்ணமயமான அழகான சுவரோவியங்கள், தூய்மையான அதிநவீன கழிவறை என பன்னாட்டு தரத்துடன் பள்ளி செயல்படுகிறது.  
## வரலாறு
தொடக்கத்தில் கீழப்பாலையூரரில் தொடக்கப் பள்ளி மட்டுமே இருந்தது. இங்குள்ளவர்கள் 5-ஆம் வகுப்பை முடித்து விட்டு 6-ஆம் வகுப்பில் சேர 6 கி.மீ.தொலைவில் உள்ள கம்மாபுரம் செல்ல வேண்டும். மணிமுத்தாறு தண்ணீரைக் கடந்து சென்றுதான் பள்ளிக்கு செல்ல முடியும். பருவமழைக் காலங்களில் ஆற்றில் வேகமாக தண்ணீர் ஓடும். ஆகவே, அந்த நாட்களில் மாணவர்கள் பள்ளிக்கு செல்ல மாட்டார்கள். ஆற்றை கடப்பது ஆபத்தானது என்பதால் இங்குள்ள பெரும்பாலான மாணவர்கள் 5-ஆம் வகுப்புக்கு மேல் படிப்பதில்லை. நடுநிலைப் பள்ளி தொடங்க வேண்டும் என்று கிராம மக்கள் நீண்ட காலமாகப் போராடி வந்தனர். இதனால் 2012-ஆம் ஆண்டில் கீழப்பாலையூர் பள்ளி ஒரு நடுநிலைப் பள்ளியாக தரம் உயர்த்தப்பட்டது.  
## பள்ளியின் வசதிகள்
- குளிர்சாதன வசதி கொண்ட இரண்டு வகுப்பறைகள்
- வட்ட மேசைகள் கொண்ட தொடக்கப்பள்ளி வகுப்பறைகள்
- நவீன வசதிகள் கொண்ட இரண்டு கழிப்பிடங்கள்
- தொடுதிரை தொழில்நுட்ப வசதி
- வண்ண ஓவியங்கள் நிரம்பிய சுற்றுச்சுவர்
# பால் கிரிக் அருவி


**கிாிக் அருவி** (Fall Creek Falls) என்பது மிசிசிப்பி ஆற்றின் கிழக்குப் பள்ளத்தாக்கில் அமைந்துள்ள ஒரு அருவியாகும். இந்த அருவியானது, ஸ்பென்சர் மற்றும் டென்னீஸிற்கு அருகில் உள்ள பால் கிரீக் அரசு பூங்காவில் அமைந்துள்ளது. பீடபுமியின் மேற்பகுதியில் உள்ள ஒரு சிறிய பாதையின் வழியாக பயணித்து பின் ஒரு மலையிடுக்கு சந்தின் வழியே பாய்ந்து அருவியாக உருவாகின்றது. இந்த அருவி விழுந்து குளமாக மாறி பின்னர் வழிந்தோடுகின்றது. நீர் ஓட்டம் போதுமானதாக இருக்கும் போது, கூன் க்ரீக் அருவியும்  சேர்ந்து குளத்தில் விழுந்து பாய்ந்தோடுகிறது.
# தங்கசேரி கலங்கரை விளக்கம்


**தங்கசேரி கலங்கரை விளக்கம்** *(Tangasseri Lighthouse)* இந்தியாவின் கேரள மாநிலத்திலுள்ள கொல்லம் பெருநகரப் பகுதியில் தங்கசேரியில் அமைந்துள்ள இரண்டு கலங்கரை விளக்கங்களுள் ஒன்றாகும். கொல்லம் மாநகராட்சி மற்றும் கொல்லம் கலங்கரை விளக்கப் பொது இயக்ககம் தங்கசேரி கலங்கரை விளக்கத்தைப் பராமரிக்கிறது. 41 மீட்டர் உயரத்துடன் வெள்ளை மற்றும் சிவப்பு நிறத்தில் சாய்ந்த பட்டைகள் வரையப்பட்ட உருளையான இக் கோபுரம் 1902 ஆம் ஆண்டு முதல் இயங்கி வருகிறது. கேரள கடற்கரையில் அமைந்துள்ள இரண்டாவது மிக உயர்ந்த கலங்கரை விளக்கமாகவும் கேரளாவில் அதிகமாகப் பார்வையிடப்பட்ட கலங்கரை விளக்கமாகவும் இது கருதப்படுகிறது.  
## வரலாறு
கலங்கரை விளக்கத்தை உருவாக்குவதற்கு முன்பு, பிரித்தானியக் கிழக்கிந்திய நிறுவனம் ஒரு எண்ணெய் விளக்கு கொண்ட கோபுரத்தை நிறுவியிருந்தது. 1902 ஆம் ஆண்டில் அவர்கள் தங்காசேரி கலங்கரை விளக்கை கட்டியெழுப்பினர், 1930 ஆம் ஆண்டில் கோபுரத்தின் மீது விரிசல் ஏற்பட்டது பின்பு அது சரிசெய்யப்பட்டது. 1932, 1940, 1962, 1967, 1990 மற்றும் 1994 ஆம் ஆண்டுகளில் மீண்டும் இந்த ஒளி மூலம் புதுப்பிக்கப்பட்டது. 2016 ஆம் ஆண்டு முதல் பார்வையாளர்களின் வசதிக்காக இங்கு மின் தூக்கி வசதியும் ஏற்படுத்தப்பட்டது.  
## இருப்பிடம்
கேரளாவின் கொல்லம் நகரத்தில் உள்ள தங்கசேரி கடற்கரையில் இந்த கலங்கரை விளக்கம் அமைந்துள்ளது. இந்தியாவில் ஆங்கிலோ-இந்திய கலாச்சாரம் இன்னும் பராமரிக்கப்படும் ஒரே இடமாக இது உள்ளது. பழங்கால போர்த்துகீசிய கட்டிடக் கலையின் மிச்சங்களாக இங்கு கரையோரப் பாதுகாப்பு அறண், புனித தாமசு கோட்டை, போர்த்துகீசிய கல்லறை, ஒரு கால்வாய், பழங்காலக் கொல்லம் துறைமுகம், மற்றும் குழந்தை இயேசு ஆலயம் போன்ரவை உள்ளன.  
திங்கட் கிழமை தவிர்த்து இதர வார நாட்களில் காலை 11 மணி முதல் மாலை 5 மணி வரை பார்வையாளர்கள் இங்கு அனுமதிக்கப்படுகிறார்கள்.  
## படக்காட்சியகம்
# திருகு அளவி


**திருகு அளவி** (Micrometer) என்பது ஒரு பொருளின் தடிமனை காண உதவுகிற ஒரு கருவியாகும். திருகு அளவி கருவியின் மீச்சிற்றளவு 0.01 மி.மீ ஆகும்.  

## தத்துவம்
திருகு தத்துவத்தின் அடிப்படையில் திருகு அளவி வேலை செய்கிறது,  
நிலையான மரைக்குள் இயங்கும் திருகைச் சுற்றும் பொது அதன் முனை முன்னொக்கி நகரும் தொலைவு சுற்றப்பட்ட சுற்றுக்களின் எண்ணிக்கைக்கு நேர் தகவிலிருக்கும்.  

## புரியிடை தூரம்
புரியிடை தூரம் என்பது புரிக்கொலின் திருகு நகர்ந்த தொலைவு தலைக்கொல் சுற்றிய சுற்றுக்களின் எண்ணிக்கை  

## மேற்கோள்
# கொடநாடு காட்சி முனை



**கோடநாடு காட்சி முனை** *(Kodanad View point)* இந்தியாவின் தமிழ்நாடு மாநிலத்திலுள்ள நீலகிரி மாவட்டம் கோத்தகிரி நகரில் அமைந்துள்ள ஒரு சுற்றுலா தளமாகும்.  

## அமைவிடம்

நீலகிரி மாவட்டத்தின் கிழக்கு கோடியில் கோத்தகிரிக்கு கிழக்கே 18 கிலோமீட்டர் தொலைவில் 11°31′29″வடக்கு 76°54′57″கிழக்கு என்ற அடையாள ஆள்கூறுகளில் கொடநாடு காட்சி முனை அமைந்துள்ளது. கடைக்கோடியில் இந்த இடம் அமைந்துள்ள காரணத்தால் விளிம்புநிலை நாடு என்றும் இப்பகுதி அழைக்கப்படுகிறது
# பிரிப்பு செயல்முறை

**பிரிப்பு செயல்முறை** (Separation process) என்பது ஒன்றுக்கு மேற்பட்டு கலந்துள்ள இரசாயன பொருட்களில் இருந்து தேவையான பொருளை பிரிக்கும் முறையைக் குறிப்பது ஆகும். பிரித்தெடுத்தலானது இரசாயன பண்புகள் அல்லது அளவு, வடிவம், அடர்த்தி, அல்லது கலவை போன்றவற்றை அடிப்படையாக கொண்டது ஆகும். பொதுவாக பிரிப்பு செயல்முறையானது பிரிக்க பயன்படுத்தும் செயல்முறைகளின்படி வகைப்படுத்தப்படுகின்றன.  

ஒரு சில விதிவிலக்குகளை விடுத்து, பல தனிமங்கள் அல்லது வேதிச் சேர்மங்கள் கலவையாக இயற்கையாக தூய்மையற்ற நிலையிலே காணப்படுகின்றன. பெரும்பாலும் இந்த தூய்மையற்ற மூலப்பொருட்களை, சுத்திகரிக்கப்பட்ட மூலக்கூறுகளாக பிரிக்க வேண்டும், அதற்கு நவீன தொழிற்துறையின் பிரித்தல் நுட்பங்கள் அவசியம். அலுமினிய உலோகத்திற்காக பாக்சைட் தாது சுத்திகரிப்பதில் மின்னாற்பகுப்பைப் போலவே, சில நேரங்களில் இந்த பிரித்தெடுத்தலுக்கு முழு சுத்திகரிப்பு தேவைப்படுகிறது, ஆனால் முழுமையற்ற பிரித்தல் நுட்பத்தின் ஒரு நல்ல உதாரணம் எண்ணெய் சுத்திகரிப்பு ஆகும். பல்வேறு நீரகக்கரிமங்கள் மற்றும் அசுத்தங்கள் ஆகியவற்றின் கலவையாக கச்சா எண்ணெய் உள்ளது. சுத்திகரிப்பு செயல்முறையில் இந்த கலவையை இயற்கை எரிவாயு, பெட்ரோல், இரசாயன மூலப்பொருட்களை போன்ற மற்ற மதிப்புமிக்க கலப்புகளாகப் பிரிக்கிறது, இதில் எதுவுமே தூய பொருட்கள் இல்லை, ஆனால் அவை ஒவ்வொன்றும் கச்சா எண்ணெயில் இருந்து பிரிக்கப்பட வேண்டும். இந்த சந்தர்ப்பங்களில், பிரிக்க விரும்பிய இறுதி பொருளைப் பெற பிரித்தெடுப்பதற்கான ஒரு தொடர் நிகழ்வு அவசியம்.   எண்ணெய் சுத்திகரிப்பு விஷயத்தில், கச்சா எண்ணெயானது, தனித்தனியான வடித்திறக்கல் வழிமுறைகளில் நீண்ட தொடர்வரிசை பணிக்கு உட்படுகிறது. ஒவ்வொன்றும் வேறுபட்ட தயாரிப்பு முறை அல்லது இடைநிலையில் உற்பத்தி செய்யப்படுகிறது.  

## பிரிப்பு நுட்பங்களின் பட்டியல்
- பரப்புக் கவர்ச்சி
- கேபிலரி எலக்ட்ரோஃபோரிசிஸ்
- மைய விலக்கல் மற்றும் சுழற்சி பிரிப்பு என்பவை அடர்த்தி வேறுபாடுகளின் அடிப்படையில் பிரித்தல்
- வண்ணப்படிவுப் பிரிகை
- படிகமாதல்
- தெளிய வைத்து இறுத்தல்
- டெமிஸ்டர் (ஆவி)
- வடித்திறக்கல்
- உலர்த்தல்
- மின்புலத் தூள்நகர்ச்சி
- மின்னாற்பகுப்பு பிரித்தல்
- துப்புரவாக்கல்
- ஆவியாதல்
- பிரித்தெடுத்தல் (வேதியியல்)
  - லேசிங் (வேதியியல்)
  - கரைப்பானால் பிரித்தெடுத்தல்
  - திட நிலை பிரித்தெடுத்தல்
- புலம் ஓட்டம் பின்னணி
- ஃப்ரூட் மிதவை
- கரைந்த காற்று பாய்வு
- வடிகட்டுதல்
- பகுதிபடக் காய்ச்சி வடிப்பு
- உறையவைத்து பிரித்தல்
- ஏபிஐ எண்ணெய் நீர் பிரிப்பான்
- காந்தப் பிரிப்பு முறை
- வீழ்படிவு
- மறுபடிகமாக்கள் (வேதியியல்)
- ஸ்க்ரப்பர்
- வண்டல் பிரிப்பு
  - ஈர்ப்பு பிரிப்பு
- சல்லடை பிரிப்பு
- ஸ்ட்ரிப்பிங் (வேதியியல்)
- பதங்கமாதல்
- சவ்தர்ஸ்-பிரவுன் சமன்பாடு
- தூற்றுதல்
- உருக்குதல்
# அக்கூஸ்டிக் நியுரோமா



**அக்கூஸ்டிக் நியுரோமா** (*acoustic neuroma*, *vestibular schwannoma (VS)*) என்பது செவிநரம்பில் ஏற்படும் வளர்ச்சிக் கட்டியாகும். இதன் விளைவாக செவியில் இரைச்சல், ஒருபக்கச் செவித்திறன் இழப்பு, மயக்கம், தலைச்சுற்றல், செவியில் நமைச்சலும், வலியும் ஏற்படும்.  

## சிகிச்சை முறை
கட்டியின் அளவு, நரம்பில் அது வளர்ந்திருக்கும் பகுதி இவற்றைப் பொறுத்து அறுவை சிகிச்சை முறை முடிவு செய்யப்படுகின்றது. நரம்பு மண்டல அறுவை மருத்துவர்களும், காது, மூக்கு, தொண்டை அறுவை மருத்துவர்களும் அறுவைக்கென்று பயன்படுத்தும் நுண்ணோக்கியின் உதவி கொண்டு இக்கட்டியினை அகற்றுவார்கள்.
# இருங்காட்டுக்கோட்டை



**இருங்காட்டுக்கோட்டை** (*Irungattukottai*) சென்னைக்கு மிக அருகே சென்னை - பெங்களூர் நெடுஞ்சாலையில் (நெ. சா: 4) உள்ள ஒரு பகுதியாகும். இது காஞ்சிபுரம் மாவட்டத்தில் உள்ளது. கடந்த 10 ஆண்டுகளாக இருங்காட்டுகோட்டையில் தமிழக அரசும் பல தொழில் மற்றும் உற்பத்தி நிறுவனங்களும் அதிகளவில் தங்கள் முதலீடுகளை செய்துள்ளமையால் முக்கியத்துவம் வாய்ந்த பகுதியாக மாறியுள்ளது.  

தமிழக அரசானது இங்கு தமிழ்நாடு அரசு தொழில் முன்னேற்ற கழகம் (சிப்காட்) பெருந்தொழில் வளாகத்தையும் சிறப்பு பொருளாதார மண்டலத்தையும் அமைத்துள்ளது.  

இருங்காட்டுக்கோட்டையில் ஹுண்டாய் கார் நிறுவனமானது மிகப்பெரிய கார் தொழிற்சாலையை அமைத்துள்ளது. இதன் மூலம் ஆப்ரிக்கா, மத்திய கிழக்கு நாடுகள், இலத்தீன் அமெரிக்கா, ஆத்திரேலியா உள்ளிட்ட 85 நாடுகளுக்கு கார்களை ஏற்றுமதி செய்யும் மையமாக இருங்காட்டுக்கோட்டை விளங்குகிறது. இந்தியாவின் முதல் தனியார் வான்வழி சரக்கு போக்குவரத்து நிலையம் அமைக்கும் பணியானது 2015 சூலை 17 அன்று துவங்கப்பட்டுள்ளது.  

பொ.ஊ. 1025-ல் சோழர்காலத்தில் கட்டப்பட்ட சிவன் கோவில் சிதிலமடைந்த நிலையில் இங்கு அமைந்துள்ளது. இது இராஜராஜ சோழனால் நிறுவப்பட்டது.
# தவழ்தல்

**தவழ்தல்** அல்லது **ஊர்ந்து செல்லல்** என்பது (Crawling or Quadrupedal movement) என்பது மனிதர் இடம்பெயர்து செல்ல பயன்படுத்தும் ஒரு முறையாகும். இதை மனிதன் இடம்பெயர மிகப்பழங்காலத்தில் இருந்து பயன்படுத்திவந்த ஒரு முறையாகும். இது பெரும்பாலும் விலங்கினங்களின் நாற்கால் நகர்வை ஒத்தது.  

## மனிதன் தவழும் தருணங்கள்

- குழந்தை பருவத்தில் மனிதனால் நடக்க இயலாத நிலையில் தவழ்கிறான்.
- சண்டைகளின் போது ஊர்ந்து செல்வது முக்கியமாக பயன்படுத்தப்படுகிறது:
- ஒரு நபரால் நடக்க இயலாமல் போவது, அதவாவது உடலில் காயமேற்படுதல், போதையில் குடித்துவிட்டு நடக்க முடியாத நிலை ஏற்படுவது போன்ற சமயங்களில் ஊா்ந்து செல்கிறான்.
- மிகவும் குறுகளான இடங்களில் (எ.கா. குகைகள், மேசையின் கீழ், சுரங்கம்). சில நேரங்களில் நிலத்தடி சுரங்கத் தொழிலாளர்கள் தங்கள் வேலையின்போது நீண்ட தூரத்தை கடக்க வேண்டிய நேரத்தில் ஊா்ந்து செல்லுகின்றனா்.
- தரையில் ஏதாவது தேடும் போது,
- பராமரிப்பிற்காக, வேலை சம்பந்தப்பட்ட பிற நோக்கங்களுக்காக,
- நகைச்சுவை நோக்கங்களுக்காக ஊர்ந்து செல்வர்.
- திருட்டுத்தனமாக உருவத்தை மறைக்க ஊர்ந்து செல்வர்.
- பார்வைக் குறைபாடு உள்ளவர்கள் கீழே விழாமல் இருக்க தவழ்வது உண்டு
- பயிற்சிக்காக (சீருடைப் பணியாளர்கள்)
- நெருப்பு எாிந்து கொண்டிருக்கும்போது  போது, ஊர்ந்து செல்லலாம் ஏனெனில் தரையின் அடியில் ஆக்ஸிஜன் எளிதாக கிடைக்கும் சுவாசிக்க எளிதாக இருக்கும்.
# திருநின்றவூர் தொடருந்து நிலையம்



**திருநின்றவூர் தொடருந்து நிலையம்** (Thiruninravur Railway Station) என்பது சென்னை மத்திய தொடருந்து நிலையம் - அரக்கோணம் தொடருந்து நிலையம் இவற்றுக்கிடையே உள்ள பகுதியில் உள்ள சென்னை புறநகர் இருப்பு வழியிலுள்ள தொடருந்து நிலையம் ஆகும். இந்தத் தொடருந்து நிலையமானது, திருநின்றவூரின் அருகாமைப்பகுதி மக்களுக்கு சேவையாற்றுகிறது. இந்த தொடருந்து நிலையமானது சென்னை மத்திய தொடருந்து நிலையத்திலிருந்து மேற்கு திசையில் 29 கிலோமீட்டர் தொலைவில் அமைந்துள்ளது. இதன் அமைவிடமானது கடல் மட்டத்திலிருந்து 37 மீட்டர் உயரத்தில் அமைந்துள்ளது.  

## வரலாறு
1979 ஆம் ஆண்டு நவம்பர் 29 அன்று மின்மயமாக்கப்பட்டது. இந்தப் பணி சென்னை மத்திய தொடருந்து நிலையம் மற்றும் திருவள்ளூர் பகுதிகளுக்கான வழித்தடங்கள் மின்மயமாக்கப்பட்டபோது நிகழ்ந்தது.  
இந்நிலையத்தில் பயணிகளுக்கான நடைப்பாலமானது பெப்ரவரி 2016 ஆம் ஆண்டில் நிறுவப்பட்டது.2019 ஆம் ஆண்டில் பயணிகள் முன்பதிவிற்கான புதிய சேவை முகப்பொன்று இந்நிலைய வளாகத்தில் தொடங்கப்பட்டுள்ளது.  

## தளவமைப்பு
இத்தொடருந்து நிலையம் மூன்று நடைமேடைகளைக் கொண்டுள்ளது. முதல் நடைமேடையானது நீண்ட தூர தொடருநு்துகள் மற்றும் சரக்குந்துகளுக்கானது. இரண்டாவது மற்றும் மூன்றாவது நடைமேடைகள் புறநகர் போக்கவரத்திற்கான தொடருந்துகளுக்கானது.
# அரேபிய தீக்கோழி


ஆப்பிரிக்கக் கண்டத்திற்கு வெளியில் தீக்கோழிகள் எங்கும் இல்லை ஆப்பிரிக்கத் தீக்கோழிகளுக்கு நெறுங்கிய உறவுடைய இவற்றின் சிற்றினமாக அறியப்பட்டுள்ள அரேபிய தீக்கோழிகள் மட்டும் ஆப்பிரிக்க கண்டத்திற்கு வெளியே பரை பின்னர் செங்கடல் அரேபிய தீபகற்பத்தை ஆப்பிரிக்காவிவிடமிருந்து முழுமையாக பிளந்து பிற்பாடு ஏறத்தாழ 20 லட்சம் ஆண்டுக்கு முன்பு தனித்து விடப்பட்டு பரிணாமத்தில் அளவில் சற்று சிறிதாயும் அப்பாலைவனத்தில் தாக்குபிடித்து வாழும் பண்புகளையும் பெற்று தனித்து சிற்றினமாக த் தம்மைத் தகவமைத்துக் கொண்டன 20ம் நூற்றாண்டின் மத்தியில் முற்றிலுமாக அழிந்துபோயின.
# கேத்தி



**கேத்தி** *(Ketti)* இந்தியாவின் தமிழ்நாடு மாநிலத்திலுள்ள நீலகிரி மாவட்டத்தில் காணப்படும் கேத்தி பள்ளத்தாக்கில் உள்ள சிறிய கிராமம் ஆகும். குன்னூர் தாலுக்காவில் உள்ள ஒரு வருவாய் கிராமம் என்றும் வகைப்படுத்தப்படுகிறது. மேல் கேத்தி என்ற பெயரில் மற்றொரு கிராமம் குன்னூர் ஊட்டி சாலையில் இருக்கிறது. மேல் கேத்தியை எல்லனகள்ளி என்ற பெயராலும் அழைக்கிறார்கள்.  

## அமைவிடம்

குன்னூர் வட்டத்தில் அமைந்த கேத்தி பேரூராட்சி, உதகமண்டலத்திலிருந்து 8 கி.மீ. தொலைவில் உள்ளது. இங்கு கேத்தி தொடருந்து நிலையம் உள்ளது. இதனருகே ஜெகதலா பேரூராட்சி 5 கி.மீ.; அதிகரட்டி பேரூராட்சி 18 கி.மீ.; நஞ்சநாடு ஊராட்சி 18 கி.மீ. தொலைவில் உள்ளது.  

## பேரூராட்சியின் அமைப்பு

19.20 சகி.மீ. பரப்பும், 18 வார்டுகளும், 68 தெருக்களும் கொண்ட இப்பேரூராட்சி உதகமண்டலம் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.  

## வருவாய்

கேத்தியிலுள்ள பெரும்பாலான மக்கள் உடலுழைப்புத் தொழிலாளர்கள் ஆவர். விவசாயம், கால்நடை வளர்ப்பு, கட்டுமானத் தொழில், சுற்றியுள்ள ஊசித் தொழிற்சாலைகள், காளான் தொழிற்சாலைகள், பூந்தோட்டம் போன்ற இடங்களில் பணிபுரிதல் போன்றவை இவர்களுக்கு வருவாய் கிடைக்கும் வழிகளாகும்.  

## பள்ளத்தாக்கு

குன்னூர் ஊட்டி தேசிய நெடுஞ்சாலையில் கேத்தி பள்ளத்தாக்கு அமைந்துள்ளது.  

## கலாச்சாரம்

தமிழ்நாடு, கேரளா,கர்நாடகா மற்றும் இலங்கை போன்ற பகுதிகளிலிருந்து குடியேறிய படுகர்களும் தமிழர்களும் இக்கிராமத்தில் வாழ்கின்றனர். படுக மொழியும் தமிழ் மொழியும் இங்குள்ளவர்களால் பேசப்படுகிறது. ஆங்கிலம், மலையாளம் கன்னடம் மொழிகளை மக்கள் புரிந்து கொள்கிறார்கள். பெரும்பாலான மக்கள் இந்து மதத்தைப் பின்பற்றுகின்றனர்.  

## பயண வழி

பேருந்து அல்லது தொடருந்து மூலம் கேத்தி கிராமத்தைச் சென்றடைய முடியும். சென்னையிலிருந்து கோவை வழியாக மேட்டுப்பாளையம் வரை இரயிலில் பயணித்து பின்னர் நீலகிரி மலை இரயில் மூலம் ஊட்டிக்குச் சென்று பின்னர் கேத்தி கிராமத்திற்குச் செல்ல முடியும்.  

## மக்கள்தொகை

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கேத்தி கிராமத்தின் மக்கள் தொகை 23,229 ஆக இருந்தது. இவர்களில் 11476 பேர் ஆண்கள், 11753 பேர் பெண்கள் ஆவார்கள். கேத்தி மக்களின் சராசரி கல்வியறிவு 88.43 ஆகும், இதில் ஆண்களின் கல்வியறிவு 94.41%, பெண்களின் கல்வியறிவு 82.61% ஆகும். இது தமிழக சராசரி கல்வியறிவான 80.09% விட அதிகம் ஆகும். கிராமத்தின் மக்கள் தொகையில் 1757 பேர் ஆறு வயதுக்குட்பட்டோர் ஆவார்கள். இது கேத்தியின் மொத்த மக்கள் தொகையில் 7.56% ஆகும்.
# தற்கால உயிரிகளின் ஆய்வு

**தற்கால உயிரிகளின் ஆய்வு** (*Neontology*) என்பது உயிரியலின் ஒரு பிரிவாகும். இது தொல்லுயிரியல் பிரிவிற்கு மாறாக வாழும் சிற்றினங்கள், பேரினங்கள், குடும்பம் உள்ளிட்ட இதர வகையான உயிரினங்களுடன் தொடர்புடையது. இது அழிந்துபோன மற்றும் மரபற்றழிந்த உயிரிகள் பற்றி தவிா்த்தும் உள்ளது. உதாரணமாக:  

- மூஸ் கடமானானது வழக்கிலுள்ள சிற்றினம் மற்றும் டோடோ பழங்கால மரபற்றழிந்த சிற்றினம் ஆகும்.
- 1987ஆம் ஆண்டில் மெல்லுடலிகள் தொகுதியில் உள்ள தலைக்காலிகளில் 600 வழக்குள்ள சிற்றினங்கள் மற்றும் 7500 பழங்கால மரபற்றழிந்த சிற்றினங்களாகும்.

உயிரின வகையின் குழுமம் (taxon) பழங்கால மரபற்றழிந்த சிற்றினங்களை வகைப்படுத்தப்பட்டுள்ளது அல்லது உயிரினத்தொகுதியில் இந்த உயிரினங்கள் இல்லை எனச்சான்று வழங்கியுள்ளது. மறுதலையாக, மரபற்றழிந்த உயிரின வகையின் குழுமம் வழக்குள்ள சிற்றினங்களை ("Lazarus species"), மறுவகைப்பட்டியலில் இணைக்கமுடியும் அல்லது ஏற்கனவே மரபற்றழிந்த சிற்றினங்களை உயிரின வகையின் குழுமத்தின் உறுப்பினா்களால் மறுவகைப்படுத்தப்பட்டுள்ளது.  

தற்கால உயிரிகளின் ஆய்வாளா்கள் (*Neontologist*) என்ற வாா்த்தையானது தொல்லுயிரியல் ஆய்வாளா்களால் அல்லாதவா்களிலிருந்து தொல்லுயிரியல் ஆய்வாளா்களால் பயன்படுத்தப்பட்டது. பெரும்பாலான உயிரியலாளர்கள், விலங்கியல் வல்லுநர்கள் மற்றும் தாவரவியலாளர்கள் நடைமுறையில் தற்கால உயிரிகளின் ஆய்வாளா்களாக உள்ளனர். மேலும் தற்கால உயிரிகளின் ஆய்வாளா்கள் என்ற சொல் பெரும்பாலும் பழங்காலவியல் அல்லாதவர்களைக் குறிப்பிடும் பழங்கால ஆராய்ச்சியாளர்களால் பயன்படுத்தப்படுகிறது. தற்கால உயிரிகளின் ஆய்வு பற்றி ''ஸ்டீபன் ஜே கோல்ட் இவ்வாறு கூறினார்:  

<blockquote>  
“அனைத்து அறிஞா்களும் அவா்களது குறுகிய கோட்பாடுகளை வலுப்படுத்துவதுடன் மற்றும் தொல்லுயிரியல் ஆய்வாளா் அல்லாதவா்கள் நமக்கு மன்னி்ப்பு கொடுப்பாா்கள் என நம்புகிறேன். நாம் அனைவரும் தொல்லுயிரியல் ஆய்வாளா்கள். ஆகவே நமக்கு தேவை நமது மூதாதியரின் நவீன மனிதனின் பற்றியதாகும் அல்லது சூழ்நிலையியல் காலமாகும். நாம் அனைவரும் தற்கால உயிரிகளின் ஆய்வாளா்கள். நாம் அனைவரும் இந்த இயற்கையான இரு சமமற்ற மற்றும் குறுகிய கோட்பாடுகளையும் ஏற்றுக்கொள்ள வேண்டும்”.  
</blockquote>
# திருமால்பூர்



**திருமால்பூர்** (Tirumalpur) வரலாறு சிறப்பு மிக்க கோயில் கொண்ட ஊராகும். இது தமிழ்நாட்டின், காஞ்சிபுரம் மாவட்டத்தில் அமைந்துள்ளது.  

## தொடருந்து போக்குவரத்து
திருமால்பூர் முக்கிய தொடர் வண்டி நிலையங்களில் ஒன்றாகும். இது காஞ்சிபுரத்தில் இருந்து சென்னை கடற்கரை செல்லும் பயணிகளுக்கு முக்கிய போக்குவரத்து தடமாக உள்ளது.  

## மேற்கோள்
# சணப்பை



சணப்பை (Hemp) மிக வேகமாக வளரக்கூடிய தழை மற்றும் நார்ப்பயிராகும். இதனைத் தீவனப்பயிராகவும் வளர்க்கலாம். நெல், கரும்பு, கேழ்வரகு, சோளம் மற்றும் கோதுமை போன்ற பயிர்களுக்குச் சணப்பை ஏற்ற பசுந்தாள் உரப்பயிராகும். இதனை 45 நாளில் மடக்கி உழுது தழை உரமாகப் பயன்படுத்தலாம். தண்ணீர் தேங்கியிருந்தால் இப்பயிரின் வளர்ச்சி பாதிக்கப்படும்.
# அம்பா சட்டமன்றத் தொகுதி

**அம்பா (சட்டமன்றத் தொகுதி)** (*Ambah Assembly constituency*, தொகுதி எண்: 008) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி முரைனா மாவட்டத்தில் அமைந்துள்ளது . இத்தொகுதி தலித் மற்றும் பட்டியல் சாதியினருக்கு ஒதுக்கப்பட்ட (எஸ்.சி) தனித் தொகுதி ஆகும்.  

## தற்போதைய சட்டமன்ற உறுப்பினர்
அம்பா சட்டமன்றத் தொகுதியின் தற்போதைய உறுப்பினராக பகுஜன் சமாஜ் கட்சியைச் சேர்ந்த சத்யபிரகாஷ் இருக்கிறார்.
# முகலூர்



**முகலூர்** தமிழ்நாட்டின் கிருட்டிணகிரி மாவட்டம், ஓசூர் ஊராட்சி ஒன்றியத்தில் அமைந்துள்ளது. முகலூர் தலைநகரம் சென்னையில் இருந்து 315 கி.மீ, மாவட்ட தலைமையிடம் கிருட்டிணகிரியில் இருந்து 54 கி.மீ. மற்றும் ஓசூர் ஒன்றியத்தில் இருந்து 15 கி.மீ தூரத்தில் அமைந்துள்ளது.  

முகலூர் அஞ்சல் குறியீடு எண்: 635 110  

முகலூர் சுற்றிலும் உள்ள கிராமங்கள் 4 கி.மீ. தூரத்தில் கோபனபள்ளி, 4 கி.மீ தூரத்தில் ஆனேகுள்ளூ, 5 கி.மீ. தூரத்தில் நாகொண்டபள்ளி, 6 கி.மீ தூரத்தில் கெலமங்கலம் போன்ற கிராமங்கள் உள்ளன. முகலூர் எல்லைகள்: மேற்கு - தளி, கிழக்கு - சூலகிரி, வடக்கு- ஓசூர், தெற்கு- தேன்கனிகோட்டை.
# எலிசெபெத் அன் நல்லி


**எலிசபெத் ஆன் நல்லி** (*Elizabeth Ann Nalley*) **ஆன் நல்லி** என்றும் அழைக்கப்படுகிற இவர் ஒரு அமெரிக்க வேதியியலாளரும் ஓக்லகோமாவின் லாட்டனில் உள்ள கேமரூன் பல்கலைக்கழகத்தில் வேதியியல் பேராசிரியருமாவார். நல்லி சூலை, 1942 இல் மிசௌரியில் உள்ள கேத்ரானில் பிறந்தார். 1965 இல் ஓக்லகோமாவில் உள்ள தக்லெக்வாவில் உள்ள வடகிழக்கு மாநில பல்கலைக்கழகத்தில் வேதியியல் கல்வியில் இளம் அறிவியலும் 1969இல் ஓக்லஹோமா மாநிலப் பல்கலைக்கழகத்திலிருந்து பகுப்பாய்வு வேதியியலிலும் முதுநிலை அறிவியல் பட்டமும், 1975 இல் டெக்சாஸ் பெண்கள் பல்கலைக்கழகத்தில் கதிர்வீச்சு வேதியியலில் முனைவர் பட்டமும் பெற்றார். 1964 முதல் 1965 வரை முஸ்கோகி மத்திய உயர்நிலைப் பள்ளியில் வேதியியல் ஆசிரியராகப் பணிபுரிந்த இவர் இளங்கலைக் கல்வியை முடிப்பதற்கு முன்பே வேதியியல் பயிற்றுவிப்பாளராக தனது வாழ்க்கை தொடங்கினார். 1969 ஆம் ஆண்டில், அவர் கேமரூன் பல்கலைக்கழக பீடத்தில் பயிற்றுவிப்பாளராகச் சேர்ந்தார், மேலும் அவர் 1978 ஆம் ஆண்டு முதல் முழு நேரப் பேராசிரியராக (கேமரூனின் முதல் பெண் முழுப் பேராசிரியர்) இருந்து வருகிறார். 2005 ஆம் ஆண்டில், இவருக்கு தொழில்முறை சிறப்புக்கான ஐயோட்டா சிக்மா பை விருது வழங்கப்பட்டது. 2006 ஆம் ஆண்டில் அமெரிக்க வேதியியல் குமுகத்தின் தலைவராக பணியாற்றினார். மேலும் 2015 ஆம் ஆண்டில் வேதியியல் அறிவியலில் பெண்களை ஊக்குவிப்பதற்காக ஏசிஎஸ் விருதைப் பெற்றார்.
# காஞ்சிபுரம் வழக்கறுத்தீசுவரர் கோவில்



**காஞ்சிபுரம் வழக்கறுத்தீசுவரர் கோவில்** என்பது தமிழ்நாடு மாநிலத்தின் காஞ்சிபுரத்தில் அமைந்துள்ள ஒரு சிவன் கோயில் ஆகும்.  

இக்கோயில் காஞ்சிபுரத்தில் காந்தி சாலையில் அமைந்துள்ளது. இக்கோயிலில் நெய் விளக்கு ஏற்றி வழிபாடு நடத்தினால் சட்டரீதியான வழக்குகள் மற்றும் குடும்ப பிரச்சனைகள் தீரும் என்ற நம்பிக்கை பக்தர்கள் மத்தியில் உள்ளது. இதனால் அரசியல் பிரமுகர்கள், பிரபலங்கள் இக்கோவிலுக்கு வந்து வழிபாடு நடத்தி செல்வர்.  

## லிங்க திருமேனி
இக்கோயிலில் உள்ள வழக்கறுத்தீஸ்வரர் சிவலிங்கம் பதினாறு பட்டை கொண்ட லிங்க பானத்தை கொண்டுள்ளது. இதன் தென்பகுதியில் பராசர ஈஸ்வர் என்ற லிங்க திருமேனி உள்ளது. இந்த லிங்கம் பராசர முனிவரால் வணங்கப்பட்டதாகும்.  

## திருவிழா
வருடம் தோறும் ஆனி மாதம் தேரோட்டம் நடைபெறுகிறது.  
வழக்கறுத்தீஸ்வரர் - மருகுவார் குழலி அம்பிகையுடன் தேரில் நான்கு ராஜ வீதிகள் வழியாக உலா வரும் சடங்குகள் நடைபெறுகிறது.  

## தலபுராணம்
சத், அசத் என்பதற்கான அர்த்தத்தை அறிந்துகொள்ள தேவர்களும், முனிவர்களும் காஞ்சிபுரத்தில் சிவலிங்க பிரதிஷ்டை செய்து வழிபட்டனர்.  
அவர்களுடைய ஐயத்தை சிவபெருமானே நேரில் வந்து விளக்கியதால் இத்தலத்தில் சிவபெருமான் வழக்கறித்தீஸ்வரர் என அழைக்கப்படுகிறார்.  

## ஆதாரங்கள்
# ஹன்சா மக்கள்



**புருசோ மக்கள்** அல்லது **ஹன்சா மக்கள்** அல்லது **போத்ராஜ்** என்பவர்கள் (*Burusho*, *Brusho*, *Hunza*, *Botra*) வடக்குப் பாக்கிஸ்தான் பகுதியில் ஹன்சா பள்ளத்தாக்கு, நாகர் பள்ளத்தாக்கு, சித்ரல் மாவட்டம், பலுசிஸ்தான் பகுதியில் கில்ஜிட் பள்ளத்தாக்கு ஆகிய இடங்களிலும் இந்தியாவின் ஜம்மு காஷ்மீர் பகுதியிலும் வாழும் இனக்குழு ஆகும். இவர்கள் அனைவரும் இஸ்மாயிலி முஸ்லீம்கள் ஆவர். தங்கள் பாரம்பரியம் மற்றும் கலாச்சாரத்தை மிகவும் போற்றிப் பாதுகாப்பவர்களாகவும் உள்ளனர். இவர்களது மொழி, புருஷ்சாக்கி. இது தனிப்பட்ட ஒரு இனக்குழுவினர் மட்டும் பேசும் மொழி என வகைப்படுத்தப்பட்டுள்ளது. இவர்களின் வழித்தோன்றல் பற்றி அறிய இயலவில்லை. கி.பி 1800-களில் இந்தோ ஆரிய நகர்வில் இவர்கள் வடமேற்கு இந்தியாவிற்கு புலம்பெயர்ந்தவர்களாக இருக்கக்கூடும்.
# அரித்மெடிக்கா யுனிவர்சலிஸ்

**அரித்மெடிக்கா யுனிவர்சலிஸ்** (Arithmetica Universalis) என்பது ஐசக் நியுட்டனின் கணித நூலாகும். லத்தின் மொழியில் எழுதப்பட்ட இந்நூலானது வில்லியம் விஸ்டன், மற்றும் நியுட்டனின் பின்னவரான கேம்பிாிட்ஜ் பல்கலைக்கழக பேராசிாியா் லுக்காசியன் என்பவா்களால் தொகுக்கப்பட்டு பதிப்பிக்கப்பட்டது. இந்நூல் நியுட்டனின் விாிவுரை குறிப்புகளை அடிப்படையாகக் கொண்டு எழுதப்பட்டது.  

விஸ்டனின் அசல் பதிப்பு நூல் கி.பி 1707 ல் வெளியிடப்பட்டது. இந்நூலானது ஜோசப் ரப்சன் என்பவரால் ஆங்கிலத்தில் மொழிப் பெயா்க்கப்பட்டு, கி.பி1720 ல் யுனிவா்ஸல் அாித்மெடிக் என வெளியிடப்பட்டது. ஜான் மெசின் கி.பி 1722 ல் இதன் இரண்டாவது லத்தின் பதிப்பை வெளியிட்டாா்.  

இந்நூல்களின் ஆசிாியா் நியுட்டன் என்பது இந்த பதிப்புகள் எதிலும் பிரசுாிக்கப்படவில்லை. அாித்மெடிக்கா வெளியிடப்பட்டதில் நியுட்டனுக்கு வருத்தமே, எனவே தன் பெயா் இடம் பெறுவதை மறுத்துவிட்டாா். விஸ்டனின் பதிப்பு வெளியிடப்பட்டப் போது உண்மையிலயே நியுட்டன் மிகவும் வருத்தமடைந்தாா், அவர் அத்தனை நகல்களையும் வாங்கி அழித்திட நினைத்தாா்.  

அாித்மெடிக்காவானது இயற்கணித குறியீடுகள், எண்ணியல், வடிவியலுக்கும் இயற்கணிதத்திற்குமான தொடா்புகள், மற்றும் சமன்பாடுகளுக்குறிய தீா்வுகள் ஆகியவற்றை தொட்டுச் செல்கிறது. டெஸ்காா்டிஸ் விதியின் கற்பனை மூலங்களுக்கான குறிகளையும் நியுட்டன் பயன்படுத்தியுள்ளாா். பல்படிச் சமன்பாடுகளுக்களின் கற்பனை மூலங்களின் எண்ணிக்கைக்கான விதியை நிருபனமற்ற முறையில் நியுட்டன்அளித்துள்ளாா். 150 ஆண்டுகளுக்குப் பிறகே செவ்விய நிறுவலான நியுட்டனின் எண்ணியல் சூத்திரம் கண்டுபிடிக்கப்பட்டது ( ஜேம்ஸ் ஜோசப் சில்வஸ்டா், வெளியிடப்பட்ட ஆண்டு 1865).  


1. http://www.babson.edu/about-babson/at-a-glance/babsons-history/archives-and-collections/Pages/grace-k--babson-collection.aspx
1. https://books.google.com/books?id=3_s2AAAAMAAJ
1. https://web.archive.org/web/20070927004805/http://www.centre.edu/web/library/Newton_two.pdf
# பாப்பக்குடி (வடக்கு)



**பாப்பாக்குடி (வடக்கு)** (Pappakudi (North) என்ற கிராமம், உடையார்பாளையம் வட்டம், அரியலூர் மாவட்டத்தில், தமிழ்நாட்டில் உள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள் வகைப்பாடு
மொத்த மக்கள் தொகை 3,467 ஆகும்.இதில் ஆண்கள் 1722 மற்றும் பெண்கள் 1745 ஆகும்.கல்வியறிவு சதவீதம் 71.81 ஆகும்.
# ஊட்டி கல் வீடு


## வரலாறு

சான் சல்லிவன் 1822 ஆம் ஆண்டு கல்வீடு கட்டும் பணியை தொடங்கினார். வீட்டிற்குத் தேவையான இட்த்தை தோடர் இன மக்களிடம் இருந்து ஓர் ஏக்கர் விலை ஒரு ரூபாய் என்ற விலைக்கு பெற்றார்.  

## இதையும் காண்க
- ஊட்டி ஏரி
- புனித சிடீபன் பேராலயம்
- மாரியம்மன் கோவில்
- ஊட்டி குழி பந்தாட்ட மைதானம்
# மலோகப்


**மலோகப்** (mallo cup) என்பது தேங்காய் பாலில் உருவாக்கப்பட்ட இனிப்பு சாக்லேட் ஆகும். இது 1936 இல் கண்டுபிடிக்கப்பட்டது. இது அமெரிக்காவின் முதல் கப் மிட்டாய். இதை உருவாக்கியவா் பாயா் அமொிக்காவில் கேண்டி என்று அழைப்பா். 2010 நவம்பரில் கருப்பு நிற மலோகப் அறிமுகப்படுத்தப்பட்டது.  

## மேற்கோகள்
# நீர்மேல் நெருப்பு


**நீர்மேல் நெருப்பு** அல்லது **கல்லுருவி** (*Ammannia baccifera*) அல்லது (*AMMNIA VESICATORIUS*) என்பது பூக்கும் தாவர வகையாகும். இத்தாவரத்தின் பூர்வீகம் ஸ்பெயின் நாடாகும். அதிகமாக ஆசியா, அமெரிக்கா, மற்றும் ஆப்பிரிக்காவின் வெப்பமண்டல பகுதிகளில் வளருகிறது. இது இசுரேல் நாட்டில் அழிந்து பட்ட ஒரு இனமாகக் கருதப்படுகிறது. இத்தாவரம் மூலிகை மருத்துவத்திற்கு உகந்தது ஆகும்.  

## விளக்கம்
கல்லுருவியானது நல்ல சீதோசன நிலையில் எல்லா இடங்களிலும் வளரக்கூடியது. இது சாதாரணமாக இந்தியா முழுதும் சதுப்பு நிலங்களிலும் வளரும். வயல்களில் நெல் அறுவடைக்குப்பின் களையாகத் தென்படும் செடி இது. இதன் தாயகம் இந்தியா ஆகும். பின் ஆப்பிரிக்கா, ஆப்கானிஸ்தான், பாக்கிஸ்தான், சீனா, பிலிப்பீன்சு, நியூசிலாந்து, ஆஸ்திரேலியா, மற்றும் மலேசியா வரை பரவிற்று. கல்லுருவி ஒரு அடியிலிருந்து 2 அடி வரை வளரக்கூடியது. நேராக வளரும். சிறு கிளைகள் அதிகாக இருக்கும். இலைகள் எதிர் அடுக்கில் அமைந்திருக்கும். இலைகள் மென்மையானவை, நீளம் சுமார் 3.5 செ.மீ. இருக்கும். தண்டு சதுர வடிவில் அமைந்திருக்கும். இலை இடுக்குகளில் பூக்கள் பூத்திருக்கும். அதன் இதழ்கள் சுமார் 1.2 மி.மீ. நீலம் பச்சை அல்லது கத்தரிப்பூ நிறத்தில் இருக்கும். சூலகம் வட்ட வடிவில் இருக்கும். இது தன் மகரந்தச் சேர்க்கையால் காய் உண்டாகும். விதைகள் கருப்பாக இருக்கும். கல்லுருவி விதைகள் மூலம் இன விருத்தி செய்கிறது.  

## மருத்துவப்பயன்கள்
கல்லுருவி இலைகள் புண்களைப் போக்க வல்லது. விடத்தைக் குணப்படுத்தும். காச்சலைப் போக்கும். புற்றுநோயால் அழியும் செல்களைப் புதுப்பிக்கும் தன்மையுடையது. மேலும் இது பற்றி பல ஆராய்ச்சிகள் மேல் நாட்டில் செய்து கொண்டுள்ளார்கள். இந்த மூலிகையை இனம் காண்பதில் சில சிக்கல்கள் உள்ளதாகச் சொல்லப்படுகிறது.  

*கல்லுருவிப் பூண்டு பலகட்டிகளையுங் கரைக்கும் வல்லுதிரக் கட்டருக்கும் வந்தபுண்ணை வெல்லரிய மேகத் தைவல் விடத்தை நீறாத கற்றிடும் லோகத்தைச் சுத்தி செய்யும் போது*  

கல்லுருவி மூலிகை இலையை அரைத்து தோலில் தடவ கொப்பளக் கட்டி உடையும். கடி நஞ்சுகளுக்கு இதன் இலையைக் கசக்கி கடிவாயில் வைத்துக் கட்ட நஞ்சு முறியும். தேள் கடி விடத்தையும் முறிக்கும். இரத்தத் துடிப்பகற்றும்.  

வண்டு கடிக்கு இதன் இலைச்சாற்றை பூசினால் குணமடையும், இதன் இலைகளில் ‘சி’ வைட்டமின் உள்ளது, இதன் இலைச்சாற்றை உடல் மீது தடவினால் தோல் வியாதி குணமடையும், காச்சலும் குணமடையும், உண்ணும் உணவுடன் இதன் இலைச்சாறு கலந்து விட்டால் அடிவயிற்றில் எரிச்சல் ஏற்படும் எனவே கவனத்துடன் கையாள வேண்டும்.
# தைலாவரம்



**தைலாவரம்** (*Thailavaram*) இந்தியாவின் தமிழ்நாடு மாநிலத்திலுள்ள செங்கல்பட்டு மாவட்டத்தில் செங்கல்பட்டு நகருக்கு அருகிலுள்ள ஒரு சிற்றூர் ஆகும். துணைநகரமான கூடுவாஞ்சேரி மற்றும் பொத்தேரி நகரப்பகுதிகளுக்கு இடையில் தைலாவரம் கிராமம் உள்ளது. தேசிய நெடுஞ்சாலை எண் 45 என்ற சாலையில் கூடுவாஞ்சேரியிலிருந்து 2 கி.மீ. (1.2 மைல்) தொலைவிலும், சென்னையில் இருந்து தாம்பரம் மற்றும் செங்கல்பட்டு நெடுஞ்சாலை இடையே 37 கிமீ (23 மைல்) தொலைவிலும் தைலாவரம் அமைந்துள்ளது. இக்கிராமத்தின் அஞ்சல் குறியீட்டு எண் 603 202 ஆகும்.  

தைலாவரம் கிராமத்திற்கு எதிரில் எல் & டி நிறுவனத்தின் சிறப்புப் பொருளாதார மண்டலம் உள்ளது.  

இங்குள்ள கல்யாண ஆஞ்சநேயர் கோயிலில் கல்யாண ஆஞ்சநேயர் தனது மனைவி சுவர்ச்சலா தேவியுடன் இருப்பதால் இக்கோயில் ஒரு முக்கியமான கோயிலாக கருதப்படுகிறது.
# சுண்டாங்கிப்பட்டி


**சுண்டாங்கிப்பட்டி** (*Sundangipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், அரூரில் இருந்து 6 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'13.0"N 78°25'41.0"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 183 குடும்பங்களும் 745 மக்களும் வசிக்கின்றனர். இதில் 366 ஆண்களும் 379 பெண்களும் அடங்குவர்.  

## மேற்கோள்
# தம்பிச்செட்டிப்பட்டி


**தம்பிச்செட்டிப்பட்டி** (*Thambichettipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 39 கிலோமீட்டர் தொலைவிலும், அரூரிலிருந்து 6 கிலோமீட்டர் தொலைவிலும் தமிழாநாட்டின் தலைநகராச சென்னையிலிருந்து 264 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'55.0"N 78°24'57.1"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த கிராமத்தில் 105 குடும்பங்களும் 416 மக்களும் வசிக்கின்றனர். இதில் 208 ஆண்களும் 208 பெண்களும் அடங்குவர். ஊர் மக்களில் கல்வியறிவு பெற்றவர்கள் விகிதம் 64.4% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# பொதுச்சேவை மையம்

**பொதுச்சேவை மையம்** (**Common Service Centres** (**CSC**) என்பது இணைய ஆளுமை திட்டங்களில் ஒன்றாகும்.  
இந்த மையங்களின் முக்கிய நோக்கம், இந்திய அரசின் இணைய-சேவைகளை கிராமப்புற மற்றும் தொலைதூர இடங்களுக்கு வழங்குவதற்கும், கணினி மற்றும் இணைய வசதிகள் தற்போது கிடைக்காத அளவுக்கு குறைவாகவோ அல்லது இல்லாதுவாகவோ இருக்கும் இடத்திற்கு வழங்குவதாகும். 2006 ஆம் ஆண்டு செப்டம்பரில் அறிமுகப்படுத்தப்பட்ட இணைய அரசு திட்டத்தின் மூலக் கூறுகளை உருவாக்குகின்ற பொதுச்சேவை மைய திட்டம் 2006 இல் அங்கீகரிக்கப்பட்டது. இது தேசிய இணைய அரசு திட்டத்தின் ஒருங்கிணைந்த மிஷன் முறை திட்டத்தின் கீழ் அங்கீகரிக்கப்பட்ட திட்டங்களில் ஒன்றாகும்.
# அப்பியம்பட்டி


**அப்பியம்பட்டி** (*Appiyampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது செட்ரப்பட்டி ஊராட்சிக்கு உட்பட்ட ஒரு கிராமம்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 28 கிலோமீட்டர் தொலைவிலும், அரூரிலிருந்து 16 கிலோ மீட்டர் கிலோமீடர் தொலைவிலும், மாநில தலைநகரானசென்னையிலிருந்து 268 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'41.6"N 78°22'59.6"Eஆகும்.  

## மக்கள் வகைப்பாடு
2011 ஆண்டைய மக்கள் கணக்கெடுப்பின்படி இந்த ஊரில் 117 குடும்பங்கள் உள்ளன. ஊரின் மொத்த மக்கள் தொகை 366 ஆகும். இதில் 177 ஆண்களும் 189 பெண்களும் அடங்குவர்.  

## மேற்கோள்
# தர்மகிரி



**தர்மகிரி** என்பது தமிழ்நாடு மாநிலத்தில் நீலகிரி மாவட்டத்தின் கூடலூர் தாலுகாவில் அமைந்துள்ள ஓர் ஊராகும். இவ்வூர் கூடலூரிலிருந்து கோழிக்கோடு செல்லும் சாலையில் 7 கி.மீ. தொலைவில் அமைந்துள்ளது.  

இவ்வூரில் ஊராட்சி ஒன்றிய தொடக்கப்பள்ளி 2002-ஆம் ஆண்டில் தொடங்கப்பட்டது. 2007-ஆம் ஆண்டில் அப்பள்ளி நடுநிலைப்பள்ளியாக தரம் உயர்த்தப்பட்டது. 2009-ஆம் ஆண்டில் உயர்நிலைப்பள்ளியாக தரம் உயர்த்தப்பட்டது. தற்போது தொடக்கப்பள்ளியில் 60 மாணவர்களும் உயர்நிலைப்பள்ளியில் 91 மாணவர்களும் பயின்று வருகின்றனர்.  

தர்மகிரியில் ஒரு பழமை வாய்ந்த கிறித்தவத் தேவாலயம் ஒன்று உள்ளது. பெரும்பாலான மக்கள் மலையாள மொழி பேசுகின்றனர். மக்களின் முக்கிய தொழில் விவசாயம். காபி, தேயிலை ஆகியன முக்கிய பயிர்கள் ஆகும்.
# மொரசம்பட்டி


**மொரசம்பட்டி** (*635305*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்ட ஒரு கிராமம்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரிலிருந்து 13 கிலோமீட்டர் தொலைவிலும் அமைந்துள்ளது. மேலும்  
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'59.0"N 78°24'09.4"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 117 குடும்பங்களும் 466 மக்களும் வசிக்கின்றனர். இதில் 217 ஆண்களும் 249 பெண்களும் அடங்குவர்.  

## மேற்கோள்
# பர்கன்டி கலவை

**பர்கன்டி கலவை** (Burgundy mixture) என்பது போர்டோ கலவையைப் போல் பயன்படுத்தும் ஒரு பூசணக் கொல்லியாகும்.  

### தேவையான பொருட்கள்

- மயில் துத்தம் (CuSo4) - 1.8 கிலோ
- சோடியம் கார்பனேட்டு - 1.8 கிலோ
- தண்ணீர் - 225 லிட்டர்
## செய்முறை
ஒரு கிலோ மயில் துத்தம் மற்றும் ஒரு கிலோ சோடியம் கார்பனேட்டு இவைகளை ஒன்றாக பத்து லிட்டர் தண்ணீரில் கலந்து பசையாக உருவாக்க வேண்டும். மரத்தில் ஏற்படும் காயங்களுக்கும் மற்றும் கவாத்து செய்வதால் ஏற்படும் காயங்களுக்கும் இதை பூச வேண்டும். அவ்வாறு வெட்டு காயங்களைப் பாதுகாக்கா விட்டால் எளிதாக பூசணம், பக்டீரியா, நுண்ணுயிரிகள் போன்றவை உள்சென்று நோய்களை உருவாக்கும்.  

## வரலாறு
மாசன் என்பவர் 1887 ஆம் ஆண்டில் பிரான்சில் பர்கன்டி இடத்தில் போர்டோ கலவைக்குப் பதிலாக இதைப் பயன்படுத்தியதால் பர்கன்டி கலவை என்று  
அழைக்கப்பட்டது. பர்கன்டிகலவையை போர்டோ கலவையைப் போல் தயார் செய்ய வேண்டும். இதில் நீர்த்த சுண்ணாம்பிற்குப் போல் சோடியம் கார்பனேட்  
சேர்க்க வேண்டும்  

தமிழ்நாடு வேளாண்மைப் பல்கலைக்கழகம், திறந்தவெளி மற்றும் தொலைதூரக் கல்வி இயக்ககம், கோவை வெளியிட்ட பயிர்நோயியல் மற்றும் நூர்புழுவியல் நூல்
# கிரௌன் மலை


**ஹுவாங் குவான் ஷான்** என்றும், சில சமயங்களில் **கிரௌன் பீக்** என்றும் அழைக்கப்படும் **கிரௌன் மலை** என்பது சீனாவின் காரகோரம் மலைத்தொடரில் உள்ள ஒரு மலை ஆகும். இது சீனாவின் சிஞ்சியாங் தன்னாட்சி பிராந்தியத்தில் அமைந்துள்ளது. இது 7,295 மீட்டர் உயரம் (23,934 அடி) கொண்டது. இது காரகோரத்தின் யெனிகோஜோட் சுற்றுவட்டத்தின் மிக உயர்ந்த சிகரமாகும்.  

இந்த உச்சியை முதலில் ஜப்பானிய அல்பைன் கிளப்பின் டோக்கியை கிளையின் ஜப்பானிய குழுவினர் 1993 இல் அடைந்தனர்.
# ரிசுடிகொண்ட்ரா

**ரிசுடிகொண்ட்ரா** (Ristikontra) (அ) **ரிசுடிக்லப்பி** என்பது பின்லாந்து நாட்டின் புள்ளித்தந்திர விளையாட்டு. இவ்விளையாட்டில் 52 சீட்டுகளைக் கொண்ட சீட்டுக் கட்டைப் பயன்படுத்தி நால்வர் விளையாடுவர்.  

இவ்விளையாட்டு ஏசு-டென் குடும்பத்தின் விசித்திர பிரிவு. இவ்விளையாட்டு மத்திய ஐரோப்பிய சீட்டு விளையாட்டான செட்மா, ஹோலா-வுடன் தொடர்புடையது.
# குப்ல கான்


**குப்ல கான்**, அல்லது கனவில் ஓர் காட்சி: என்பது சாமுவேல் டெய்லர் கோல்ரிட்ஜ் என்பவரால் எழுதப்பட்ட ஓர் செய்யுள் ஆகும். இது 1797-ல் அவரால் எழுதி முடிக்கப்பட்டு, 1816-ல் வெளியீடு செய்யப்பட்டது. நூலில் உள்ள காலரிட்சின் முன்னுரையின்படி, மங்கோலிய ஆட்சியின் கோடைக்கால அரண்மனை மற்றும் குப்லாய் கான் பேரரசரை செனாடு விவரிக்கும் ஒரு புத்தகத்தை அவர் வாசித்த பிறகு இப்படைப்பை இவர் அபினி என்ற போதை பொருளை பயன்படுத்தியதன் காரணமாக எழுதியது என்று கூறுகிறார்.
# கதிராமங்கலம் (தஞ்சாவூர் மாவட்டம்)



**கதிராமங்கலம்** (Kathiramangalam) கிராமம், தமிழ்நாட்டின், தஞ்சாவூர் மாவட்டத்தில், திருவிடைமருதூர் வட்டத்தில் உள்ள திருப்பனந்தாள் ஊராட்சி ஒன்றியத்தில் உள்ள கதிராமங்கலம் ஊராட்சியில் அமைந்துள்ளது.  

மீத்தைன் பிரச்சனை:  

கதிராமங்கலத்தில் 2017 ஆம் ஆண்டு வேலூர் செல்லும் சாலைக்கு அருகாமையில் மீத்தைன் கசிவு ஏற்பட்டது.இதனால் அங்கு போராட்டம் நடைப்பெற்றது இதனை போலிசார்கள் தடியடி நடத்தி கலைத்தனர்..  

இந்தப் போராட்டத்திற்கு ஆதரவாக பல அரசியல் கட்சித் தலைவர்கள் கதிராமங்கலம் வந்தனர் ..  

அப்போதைய எதிர்க்கட்சித் தலைவர் மு க ஸ்டாலின், தேமுதிக தலைவர் விஜயகாந்த், பாட்டாளி மக்கள் கட்சி அன்புமணி ராமதாஸ் மதிமுக தலைவர் வைகோ, நாம் தமிழர் கட்சி சீமான், திரைப்பட நடிகர் டி ராஜேந்தர், கருணாஸ்,  

போன்ற பல தலைவர்கள் வந்து கதிராமங்கலம் மக்களுக்காக ஆதரவாக குரல் கொடுத்தனர் ..  

## மக்கள் தொகையியல்
2001ஆம் ஆண்டின் மக்கள் தொகை கணக்கெடுப்பின் படி, கதிராமங்கலம் கிராமத்தின் மொத்த மக்கள் தொகை 676 ஆகும். அதில் ஆண்கள் 338; பெண்கள் 338 ஆக உள்ளனர். எழுத்தறிவு பெற்றவர்கள் 373 ஆக உள்ளனர்.  

## கோயில்கள்
- கதிராமங்கலம் வன துர்க்கையம்மன் கோவில்
# பணமரத்துப்பட்டி


**பனமரத்துப்பட்டி** (Paṇamarathuppaṭṭi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 31 கிலோமீட்டர் தொலைவிலும், அரூரிலிருந்து 14 கிலோமீட்டர் தொலைவிலும், மாநிலத் தலைநகரான சென்னையிலிருந்து 365 கிலோமீட்டர் தொலைவில் அமைந்துள்ளது. மேலும்  
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'48.5"N 78°24'17.9"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 62 குடும்பங்களும், 232 மக்களும் வசிக்கின்றனர். இதில் 109 பேர் ஆண்களும், 123 பேர் பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 58.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# குருகுலப் பள்ளி

குருகுலப் பாடசாலை என்பது ஆந்திரப் பிரதேசத்தில் உள்ள ஒரு வகையான பள்ளீ ஆகும்.  
இதை அந்த அரசே நிர்வாகம் செய்து வருகிறது.  
இப் பள்ளியில் பயிலும் எல்லா மாணவர்களும் கல்வி மட்டுமல்லாமல்  
வாழ்வியல் திறன்களையும் சிறப்பாகக் கற்கின்றனர் என்பது சிறப்பாகும்.  

ஆந்திர அரசு ஒவ்வொரு மாவட்டத்திலும் இரு தரமான பள்ளிகளை  
உருவாக்கி உள்ளது.  

2013 ஆம் கல்வி ஆண்டில் 144 பள்ளிகளில் பொதுத் தேர்வில் 98% பெரும்  அடைவு பெற்றுள்ளனர்.  

## List of schools
- Gurukula Patasala, Gparahanabegumarikapadu
- Saangika Sankshema Gurukula Patasala, Ibrahimpatnam
- Gurukula Patasala, Shadnagar
- Gurukula Patasala, Thanelanka, Amalapuram
- Gurukula Patasala, Gorantla
- Gurukula Patasala, Machilipatnam
- Gurukula Patasala, Vaddemanu, Kadapa
- Andhra Pradesh Residential School, Sarvail
- Andhra Pradesh Residential School, Kodigenahalli
- Andhra Pradesh Residential School, Tadikonda
- Saangika Sankshema Gurukula Patasala,manchiral
# டேன்டி கெய்பிரியல் ரோசட்டி


**டேன்டி கெய்பிரியல் ரோசட்டி** (Dante Gabriel Rossetti) இவர் ஒரு ஆங்கில கவிஞர், ஓவியர் மற்றும் மொழி பெயர்ப்பாளர் ஆவார். அவர் 1848 ல் 'ப்ரி-ரேப்பலைட் ப்ரதர்ஹுட்' இயக்கத்தை வில்லியம் ஹால்மேன் ஹன்ட் மற்றும் ஜான் எவரெட் மிலைஸ் போன்றோருடன் இணைந்து நிறுவினார். அவர் அடுத்த தலைமுறை கலைஞர்கள் மற்றும் எழுத்தாளர்களுக்கு சிறந்த முன் உதாரணமாக திகழ்ந்தார். அவர்களில் வில்லியம் மோரிஸ் மற்றும் எட்வர்ட் புருன் ஜோன்ஸ் ஆகியோர் குறிப்பிடத்தக்கவர்களாவர். அவருடைய படைப்புகள் குறியீட்டியம் வாயிலாக கருத்துக்களை வெளிப்படுத்தும் ஐரோப்பிய கலைஞர்களை வெகுவாக ஈர்த்தது. அவருடைய படைப்புகள் அழகியல்சார் இயக்கத்திற்கு ஒரு முன்னோடியாக திகழ்ந்தன. மேலும் அவை புலனுணர்வு மற்றும் இடைக்கால புனருத்தாரணங்களை பிரதிபலிக்கும் வகையில் அமைந்துள்ளன.  

அவருடைய முற்கால கவிதைகளில் ஜான் கீட்ஸின் தாக்கத்தை உணர இயலும். பிற்கால கவிதைகளானவை எண்ணங்கள் மற்றும் உணர்வுகளை ஒன்றிணைக்கும் வகையில் அமைந்துள்ளன. குறிப்பாக அவருடைய 'த ஹவுஸ் ஆப் லைஃப்' என்னும் கவிதைத் தொடரில் இப்பண்புகளை காண இயலும். அவருடைய படைப்புகளில் கவிதையும் உருவமும் பின்னிக்கொண்டு இருப்பதை உணர முடியும். அவர் தன்னுடைய ஓவியங்களை பிரதிபலிக்கும் வகையில் கவிதைகளை எழுதியுள்ளார். உதாரணமாக அவருடைய கவிதையான 'த கர்ள்ஹுட் ஆஃப் மேரி வெர்ஜின்' (1849) ல் தொடங்கி 'அஸ்டார்ட் ஸிரியாகா' (1877) வரையிலான கவிதைகள் இதில் அடங்கும். மேலும் கவிதைகளை விளக்கும் வகையில் ஓவியங்களையும் வரைந்துள்ளார். அவருடைய தங்கை 'கிறிஸ்டினா ரோசட்டி' எழுதிய 'கோப்லின் மார்கெட்' என்ற கவிதைக்கு அவர் ஓவியம் வரைந்தது குறிப்பிடத்தக்கது.  

## இவரது சில ஓவியங்கள்
# அழகர்நாயக்கன்பட்டி



**அழகர்நாயக்கன்பட்டி** (*Alagarnaickenpatti*) என்பது தமிழ்நாட்டின் திண்டுக்கல் மாவட்டம் ஆத்தூர் ஊராட்சி ஒன்றியம், சித்தையன்கோட்டை பேரூராட்சியில் அமைந்துள்ள ஒரு கிராமம் ஆகும்.  

இது ஆத்தூர் சட்டமன்றத் தொகுதிக்கும், திண்டுக்கல் மக்களவைத் தொகுதிக்கும் உட்பட்டதாகும். இந்தக் கிராமம் பன்றி மலை அடிவாரத்தில் உள்ளது. இந்தக் கிராமத்திலிருந்து நான்கு கிலோ மீட்டர் தொலைவிலுள்ள ஆத்தூர் காமராஜர் அணையானது இதனைச் சுற்றியுள்ள கிராமங்களுக்கும், திண்டுக்கலுக்கும் முதன்மை நீர் ஆதாரமாக விளங்குகிறது.  

## மேற்கோள்
# செட்ரப்பட்டி


**செட்ரப்பட்டி** (*Setrapatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், அரூரில் இருந்து 12 கிலோமீட்டர் தொலைவிலும், மாநிலத் தலைநகரான சென்னையிலிருந்து 265 கிலோ மீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'10.0"N 78°24'51.0"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 101 குடும்பங்களும் 361 மக்களும் வசிக்கின்றனர். இதில் 179 ஆண்களும் 182 பெண்களும் அடங்குவர். எழுத்தறிவு விகிதம் 72.9 %ஆகும். இது தமிழ்நாட்டின் சராசரி எழுத்தறிவு விகிதமான 80.09%க்கும் குறைவு ஆகும்.  

## மேற்கோள்
# மார்குவிஸ் ஹேஸ்டிங்ஸ்

**மார்குவிஸ் ஹேஸ்டிங்ஸ்** (9 திசம்பர் 1754 – 28 நவம்பர் 1826) வெல்லெசுலி பிரபுவைத் தொடர்ந்து ( அதாவது, **ஹேஸ்டிங்ஸ் பிரபு** என்றழைக்கப்பட்ட மார்குவிஸ் ஹேஸ்டிங்ஸ்) என்பவர், கி.பி.1813முதல் கி.பி1823 வரை வங்களத்தின் தலைமை ஆளுநராகப் பொறுப்பேற்று ஆட்சி செலுத்தினார். வெல்லெசுலியின் பணியினை இவர் நிறைவு செய்தார். இவர் காலத்தில் நேபாளத்தைச் சார்ந்த கூர்க்கர் பிண்டாரிகள்,மராத்தியர்கள் போன்றோர் பிரித்தானிய இந்தியாவின் ஆங்கிலப் பேரரசை அகற்ற எண்ணினார்கள். இப்படிப்பட்ட சூழ்நிலையில் அனைத்து அறைகூவல்களையும் ஹேஸ்டிங்ஸ் திறமையுடன் சமாளித்து ஆங்கில அரசாட்சியை இந்தியாவில் நிலைபெறச் செய்தார். இவருடைய ஆட்சிக் காலத்தில் பட்டயச் சட்டம் ஆங்கில அரசால் நிறைவேற்றப்பட்டது.  

## பட்டயச் சட்டத்தின் முதன்மைக் கூறுகள்

ஆங்கிலக் கிழக்கிந்திய கம்பெனியின் வணிக உரிமம் 20 ஆண்டுகளுக்கு நீடிக்கப்பட்டது. இந்தியாவுடனான வணிக உறவு ஆங்கிலேய வனிகர்களுக்குத் திறந்து விடப்பட்டது. கிழக்கிந்திய நிறுவனத்தின் வணிகத் தனி உரிமை இரத்தானது. இந்தியர்களின் கல்வி வளர்ச்சிக்காக ஆண்டுதோறும் ரூபாய் ஒரு லட்சம் ஒதுக்கப்பட்டது. இந்தியாவில் வாழும் ஐரோப்பியர் சமயநலன் காக்க கிறித்துவப் பேராயர்கள்  
அமர்த்தப்பட்டனர். ஆங்கில நாட்டு வணிகர்களும், மதப் போதகர்களும் கட்டுப்பட்டு வாரியத்தின் அனுமதியோடு இந்தியாவில் வாழ இசைவு தரப்படனர். இறுதியாக, ஆங்கிலக் கிழக்கிந்திய நிறுவனத்தின் வணிகத் தனி உரிமை முடிவுக்கு வந்தது. கிறித்துவச் சமயப் போதகர்கள், தங்கள் சமயத்தைப் பரப்புவதற்கு ஒப்புதல் பெற்றனர்.  

## ஆங்கிலேய-நேபாளப் போர் (கி.பி.1814-கி.பி.1816)
விளைவாக நேபாளம், இந்தியா நிலப்பரப்புகளில் ஏற்பட்ட மாறுதல்கள்]]  

நேபாளிகள் 1814-இல் கார்வால் கோட்டம் குமாவுன் கோட்டம், சிக்கிம், டார்ஜீலிங் பகுதிகளைக் கைப்பற்றினர். ஆங்கிலேயர் இதனை அறைகூவலாக எற்றுக்கொண்டு கூர்க்கர் இனத்தலைவர் அமர்சிங்கைத் 1814-1816 ஆங்கிலேய-நேபாளப் போரில் வென்றனர். 1816-ஆம் ஆண்டு மார்ச்சில் கூர்க்கர்கள், ஆங்கிலேயர்களோடு சுகௌலி உடன்படிக்கையின் படி நேபாளிகள் வென்ற பகுதிகள் அனைத்தையும் மீண்டும் இந்தியாவிற்குத் திருப்பிக் கொடுத்தனர்.  

## பிண்டாரிகளுடன் போர் (கி.பி.1816-கி.பி.1818)

பிண்டாரிகள் மத்திய இந்தியாவில் வாழ்ந்த கொள்கைக் கூட்டத்தைச் சார்ந்தவர்கள் ஆவர். அமிர்கான், வாசில் முகமது, கரிம்கான், சேட்டு போன்றவர்கள் பிண்டாரிகளின் தலைவர்கள் ஆவர்.தலைமை ஆளுநர் ஹேஸ்டிங்ஸ் ஒரு பெரும் ஆங்கிலப் படையைப் பிண்டாரிகளுக்கு எதிராக அனுப்பி அவர்களைத் தோற்கடித்தார்.இவ்வாறு ஹேஸ்டிங்ஸ் பிண்டாரிகளின் கொடுஞ்செயலை ஒழித்து மத்திய இந்தியாவில் வாழும் மக்களைக் காப்பற்றினார்.  

## மூன்றாம் ஆங்கிலேய மராட்டியப் போர் (1817- 1818)

ஆங்கிலேயர்களின் அதிகார வளர்ச்சி மராத்தியர்களுக்குப் பொறாமையாக அமைந்தது. எனவே மராத்தியப் பேரரசின் பேஷ்வா தளபதிகளை ஒன்றிணைத்து மராத்தியக் கூட்டமைப்பை ஆங்கிலேயர்களுக்கு எதிராக அமைத்தார். பேஷ்வா இரண்டாம் பாஜி ராவ் கி.பி.1817 ஆம் ஆண்டின் இறுதியில் பூனாவிலிருந்த ஆங்கிலப் பேராளரைக் கொலை செய்தார். இது மூன்றாம் ஆங்கிலேய மராத்தியப் போருக்கு வழிவகுத்தது. போரின் முடிவில் மராத்தியர்களை வென்ற ஆங்கிலேயர்கள் முமு வெற்றியைப் பெற்றனர். மராத்திய நிலப் பகுதியில் சதாரா இராச்சியம் என்ற சிற்றரசை உருவாக்கிச் சத்ரபதி சிவாஜியின் போன்சலே வம்சத்தின் பிரதாப் சிங்கை அரசராக ஆங்கில அரசு பிரகடனப் படுத்தியது. வலிமை மிகுந்த மராத்தியப் பேரரசு தனது அதிகாரத்தை இழந்தது. ஆங்கில அரசு இந்தியவில் தனது வலிமை மிகுந்த பேரரசினை உருவாக்கியது.
# குருகுலப் பாடசாலை

**ஆந்திரப் பிரதேச தங்கிடப் பாடசாலை** என்றும் அழைக்கப்படும் **குருகுலப் பாடசாலை** என்பது ஆந்திரப் பிரதேசத்தில் உள்ள தங்கிக் கற்கும் வசதிகளோடு கூடிய ஒரு வகைப் பள்ளி ஆகும். இதை ஆந்திர மாநில அரசே நிர்வாகம் செய்து வருகிறது. இப் பள்ளியில் பயிலும் மாணவர்கள் கல்வி கற்பது மட்டுமல்லாமல் ஐந்தாம் தரம் முதல் 10 ஆம் தரம் வரை பயிலும் மாணவர்களுடன் ஒன்றாக வாழ்கின்றனர்.  

ஆந்திர அரசு ஒவ்வொரு மாவட்டத்திலும் இரு உயர்ந்த தரம் கொண்ட குருகுலப் பாடசாலைகளை உருவாக்கி உள்ளது. 2013 ஆம் கல்வி ஆண்டின் பொதுத் தேர்வில் 98% பெரும்  அடைவு பெற்றுள்ளதுடன், 144 குருகுலப் பாடசாலைகள் 100% அடைவு பெற்றுள்ளன.  

## பள்ளிகளின் பட்டியல்
- குருகுலப் பாடசாலை, Gparahanabegumarikapadu
- சாங்கிக சங்சேம குருகுலப் பாடசாலை, இப்ராகிம்பட்டினம்
- குருகுலப் பாடசாலை, சத்நகர்
- குருகுலப் பாடசாலை, தனேலங்கா, அமலபுரம்
- குருகுலப் பாடசாலை, கோரந்த்லா
- குருகுலப் பாடசாலை, மசிலிப்பட்டினம்
- குருகுலப் பாடசாலை, வட்டெமனு, கடப்பா
- ஆந்திரப் பிரதேச தங்கிடப் பாடசாலை, சர்வைல்
- ஆந்திரப் பிரதேச தங்கிடப் பாடசாலை, கொடிகெனஹள்ளி
- ஆந்திரப் பிரதேச தங்கிடப் பாடசாலை, தாடிகொண்டா
- சாங்கிக சங்சேம குருகுலப் பாடசாலை,மஞ்சிரால்